 Abafundi abathathu base-KZN bane-swine flu News24Abafundi abathathu base-KZN bane-swine fluDurban - Abafundi abathathu baseClifton College, eThekwini, balulamela ekhaya kulandela ukuthola umkhuhlane oyingozi i-H1N1 ngempelasonto, kusho uthishanhloko wesikole ngoLwesine.UBrian Mitchell ukuqinisekisile ukuthi abazali bazise lesi sikole esizimele esiseMorningside ukuthi lezi zingane aziphilile.Umxhumanisi walesi sikole nabezindaba uJess Basson uthe abazali balezi zingane ezenza uGrade 3 bazise uthishanhloko ngempelasonto ende ukuthi lezi zingane zingenwe yilo mkhuhlane.OLUNYE UDABA: ISwine flu isibulale umuntu ePolandIsikole sibe sesithumela ama-email kubona bonke abazali. Lezi zingane zibe sezigodukiswa futhi ngeke zikwazi ukubuyela esikoleni kuze kube zifika nezincwadi zikadokotela eziqinisekisayo ukuthi lo mkhuhlane usuphelile, kusho uBasson.Esinye isikole, i-Ashton International College, esiseBallito, KwaZulu-Natal, naso sibe nezigameko ezintathu zalo mkhuhlane oyingozi.Ulwazi oluhlinzekwe ku-website yoMnyango wezeMpilo luthi umkhuhlane i-H1N1 uthathelana ngokuthi onawo athimule noma akhwehlele bese kutheleleka abanye. 